87 mingdan ortiq kishi O‘zbekiston Prezidenti saylovida muddatidan oldin ovoz berdi

O‘zbekiston Prezidenti saylovida muddatidan oldin ovoz bergan fuqarolar soni 1-dekabr oqshomi holatiga ko‘ra, 87 498 kishini tashkil qildi, deb yozadi “Gazeta.uz” Markaziy saylov komissiyasiga tayanib.

O‘zbekistonda Prezident saylovi uchun muddatidan oldin ovoz berish jarayoni 24-noyabr kuni boshlandi. 2-dekabr — muddatidan oldin ovoz berishning oxirgi kuni.
Muddatidan oldin ovoz berishda saylov kunida bo‘la olmaydigan va buning sabablari (ta’til, xizmat safari, chet elga chiqish va hokazo) ko‘rsatilgan arizani taqdim etgan saylovchilar qatnashadi.
Muddatidan oldin ovoz berish saylovga 10 kun qolganda boshlanadi va saylovga bir kun qolganida to‘xtatiladi.